VENDIM 

Për kalimin në pronësi, pa shpërblim, nga Ministria  e Mbrojtjes te Misioni i Bamirësisë “Motrat e Nënë Terezës”, të pronës nr. 1218, me emërtim “Spitali dhe SHLU”, me vendndodhje në Pukë, si dhe për një ndryshim në Vendimin nr. 515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar

Në mbështetje të nenit 100 të Kushtetutës, të neneve 3, pika 4, e 4, të  ligjit nr. 8743, datë 22.2.2001 “Për pronat e paluajtshme të shtetit”, të ndryshuar, dhe të nenit 761 e neneve në vijim, të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave
VENDOSI:

1. Kalimin në pronësi, pa shpërblim, nga Ministria e Mbrojtjes te misioni i bamirësisë “Motrat e Nënë Terezës”, të pronës së paluajtshme shtetërore nr. 1218, me emërtim “Spitali dhe SHLU”, me vendndodhje në Pukë, në përgjegjësi administrimi të Ministrisë së Mbrojtjes, sipas formularit standard të inventarizimit, bashkëlidhur këtij vendimi dhe pjesë përbërëse e tij, për t’u përdorur nga misioni i bamirësisë “Motrat e Nënë Terezës”, për banim dhe zhvillim të veprimtarisë së tyre në qytetin e Pukës. 
2. Prona nr. 1218, me emërtim “Spitali dhe SHLU”, me vendndodhje në Pukë, në përgjegjësi administrimi të Ministrisë së Mbrojtjes, të hiqet nga lista e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, të ndryshuar. 
3. Misionit të bamirësisë “Motrat e Nënë Terezës”, i ndalohet të ndryshojë destinacionin e pronës nr. 1218, me emërtim “Spitali dhe SHLU”, me vendndodhje në Pukë, të përcaktuar në pikën 1, të këtij vendimi. 
4. Ngarkohen ministri i Mbrojtjes, kryeregjistruesi i Pasurive të Paluajtshme të Republikës së Shqipërisë dhe misioni i bamirësisë “Motrat e Nënë Terezës”, për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

3. FORMULAR PËR INVENTARIZIMIN E PRONAVE TË PALUAJTSHME SHTETËRORE
(Për inventarizimin e pronave si klasa të veçanta)

	Spitali dhe SHLU
	
	Pukë
	4301m2
	Për mbrojtjen
	Ministria e Mbrojtjes Re. Usht. Nr. 7001 (BMR)
	Reparti ushtarak Nr. 7010

